Спорт | България е на 69-о място по скорост на маратоните - Dnevnik.bg
07:04, 06 юни 19 , 3027
България се нарежда на 69-ото място в света по средна скорост на маратоните. Това показва най-задълбоченото проучване на масовите шосейни бягания, правено досега.
Данни от изследването бяха предоставени на "Дневник" от RunRepeat.com, който изготви мащабния доклад съвместно с Международната федерация по лека атлетика (IAAF). Анализът беше представен по време на първата глобална конференция за бягане в Ланджоу, Китай преди дни.
Изследването се основава на над 107 милиона резултата в над 70 000 състезания, състояли се между 1986 и 2019 г. в Европа и Северна Америка.
Фотогалерия: Жега, рекорди и усмивки с маратона на приятелството в Плевен >
При маратоните България се нарежда на 69-о място в света със средно време 4.10:50 часа (взети са предвид резултатите на всички българи, участвали в маратони както в България, така и в чужбина). При жените средното време е 4.30:35 часа, а при мъжете - 4.06:59 ч.
Въпреки това българските бегачи са намалили средното си време с 11 минути през последните десет години.
САЩ е страната с най-голям брой бегачи, но от страните с най-много участници е най-бавната, сочат резултатите. След 2002 г. Испания е най-бързата нация в графата с маратоните с 3.53:59 ч., следвана от Швейцария (3.55:12 ч.) и Португалия (3.59:31 ч.).
Един от акцентите в изследването е, че 2018 г. е първата, в която в световен мащаб жените бегачи са повече от мъжете. За България картината е по-различна, като само 11% от българските участници в маратони са жени.
Рейтинг: 5428 07:14, 06 юни 19 Любопитно
А по скорост в лявата лявата на магистралите?!
Рейтинг: 955 07:18, 06 юни 19 Неутрално
Ние си падаме по 69.
Рейтинг: 463 08:12, 06 юни 19 Весело
Статистика, която ни показва, че разликата между средно най-бавните и средно най-бързите е около 6%. Наистина впечатляващ труд с ненужен резултат.
Рейтинг: 2922 08:18, 06 юни 19 Неутрално
Невероятна статистика!
Рейтинг: 662 09:02, 06 юни 19 Неутрално
До коментар [#3] от "yordanovmg":
Много е забавно да участваш в маратон, опитай и ти!
Рейтинг: 1005 09:19, 06 юни 19 Неутрално
Какъв ли освободен от ежедневни грижи ум трябва да има някой, че да измисли и такава класация...
Рейтинг: 721 09:30, 06 юни 19 Неутрално
Каква невероятна новина! Чувствам се обогатен от тази информация! А ся пуснете новина за някой баирбудала де ходил да катери камънака, та съвсем да напълните секцията спорт!
Рейтинг: 646 09:40, 06 юни 19 Неутрално
По-хубавото е, че сутрин в парка виждам все повече хора. Не бягат за маратон, но си спортуват редовно. И са на всички възрасти.
Рейтинг: 528 10:36, 06 юни 19 Неутрално
Хм, много нереално ми се вижда само 11% от участниците да са жени. Там където съм участвал - поне 30-40% от участниците бяха жени, което много ме е радвало. Толкова е хубаво да наблюдаваш атлетични хубави жени как бягат. Красотата на маратонското бягане, ей.
Рейтинг: 3125 12:13, 06 юни 19 Неутрално
И какво трябва да направи точно пък България, за да повиши скоростта на маратоните? Да пусне гладни мечки да гонят участниците ли?!
Рейтинг: 463 14:00, 06 юни 19 Любопитно
До коментар [#5] от "Антикомунист и антиГЕРП":
Какво общо има това със създаването на излишна инфорчация?